Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 1011/11/4406	Topoľčany, 16.5.2012
EEČ : 2-35-39-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
	povolanie: nezamestnaný
hoci  mu z ustanovení Zákona o rodine vyplýva povinnosť vyživovať svojho syna XXXXX, nar. XXXXX, pričom rozsudkom Okresného súdu v Topoľčanoch sp. zn. XXXXX zo dňa 08. 03. 2010 a právoplatným dňa 09. 04. 2010 bol zaviazaný prispievať na syna XXXXX sumou 50,- Eur mesačne k rukám oprávnenej matky XXXXX, a rozsudkom Okresného súdu v Topoľčanoch sp. zn. XXXXX zo dňa 27. 10. 2011 a právoplatným dňa 18. 11. 2011 bola jeho vyživovacia povinnosť zvýšená na sumu 100,- Eur mesačne, svojej vyživovacej povinnosti sa úmyselne vyhýbal v mieste svojho bydliska  v období od 01. 02. 2011  doposiaľ, tým, že nikde nepracoval a na Úrade práce, sociálnych vecí a rodiny v Topoľčanoch sa nezaevidoval ako uchádzač o zamestnanie a ani iným spôsobom si nehľadal zamestnanie a teda i zdroj pravidelného príjmu a týmto spôsobil dlh na výživnom voči oprávnenej XXXXX, nar. XXXXXXXXXX, trvale bytom XXXXX, XXXXX vo výške 1 050,- Eur, a hoci rozsudkom Okresného súdu v Topoľčanoch sp. zn. XXXXX zo dňa 01. 02. 2011 a právoplatným dňa  01. 02. 2011 bol za prečin zanedbania povinnej výživy podľa § 207 ods. 2 Tr. zák. odsúdený 

lebo zanikla trestnosť činu
Odôvodnenie:
Policajt- poverený príslušník PZ, OO PZ v Topoľčanoch  uznesením sp. zn. ORP-XXXXX zo dňa 25.11.2011 podľa § 199 ods. 1 Tr. por.  začal trestné stíhanie a následne vyšetrovateľka PZ  uznesením sp. zn. ORP-XXXXX zo dňa 29.12.2011 podľa § 206 ods. 1 Tr. por. vzniesla obvinenie XXXXX, nar. XXXXX, pre prečin zanedbania  povinnej výživy podľa § 207 ods. 2, 3 písm. c)  Tr. zák. na skutkovom základe uvedenom vo výrokovej časti predmetného uznesenia. 	
	V prípravnom konaní bolo vykonaným dokazovaním a to výsluchom obvineného, poškodenej XXXXX, svedka- splnomocnenej zástupkyne ÚPSV a R v Topoľčanoch, ako i listinnými dôkazmi- rozsudkami Okresného súdu v Topoľčanoch a správami k osobe obvineného zistené, že XXXXX, ako otec maloletého XXXXX, a teda ako osoba výživou povinná si svoju vyživovaciu povinnosť zavinene neplnil od 1.2.2011, pričom rozsudkom Okresného súdu v Topoľčanoch sp. zn. XXXXX a právoplatným dňa  01. 02. 2011 bol za prečin zanedbania povinnej výživy podľa § 207 ods. 2 Tr. zák. a týmto spôsobil dlh na výživnom voči oprávnenej XXXXX, nar. XXXXX trvale bytom XXXXX, XXXXX vo výške 1 050,- Eur
Obvinený sa ku skutku, ktorý mu bol kladený za vinu priznal a uznal vinu zaň. Z dôvodu splnenia zákonných podmienok bola s obvineným na tunajšej prokuratúre uzatvorená dňa 2.4.2012 dohoda o vine a treste. Následne samosudkyňa Okresného súdu v Topoľčanoch určila termín verejného zasadnutia o konaní o dohode o vine a treste na deň 30.4.2012. Po zahájení verejného zasadnutia a po prednesení návrhu prokurátorom odpovedal na otázku podľa § 333 ods. 3 písm. i) Tr. por. „ nie, čo odôvodnil tým, že dlžné výživné riadne uhradil. Z uvedeného dôvodu bola vec podľa § 334 ods. 3 Tr. por. vrátená prokurátorovi do prípravného konania.
	Súčasťou spisového materiálu, vráteného na tunajšiu prokuratúru z Okresného súdu v Topoľčanoch je je i úradný záznam zo dňa 30.4.2012, z ktorého vyplýva, že podľa oprávnenej matky XXXXX neplnenie si vyživovacej povinnosti obvineným nemalo trvalo nepriaznivé následky na syna XXXXX.
	Súčasťou vyššie označeného spisového materiálu je i fotokópia dokladov o uhradení dlžného výživného v dňoch 20.4.2012 a 27.4.2012, z ktorých vyplýva,. že dlžné výživné vo výške 1050,- Eur, teda výživné do konca mesiaca apríl 2012 je uhradené.
Prečinu zanedbania povinnej výživy podľa § 207 ods. 2, 3 písm. c) Tr. zák. sa dopustí
ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.
Podľa § 122 ods. 13 Tr. zák. ak ide o trestný čin zanedbania povinnej výživy podľa § 207 ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.
Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin
zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla
trestnosť činu.	
	S poukazom na vyššie uvedené skutočnosti  citované zákonné ustanovenia som rozhodla tak, ako  je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Ašverusová
prokurátorka